महिला टी-20 क्रिकेट में शट की हैट्रिक अब तक की सातवीं हैट्रिक है. ऑस्ट्रेलिया की महिला और पुरुष क्रिकेट खिलाड़ियों में टी-20 क्रिकेट की हैट्रिक लगाने वाली शट दूसरी खिलाड़ी हैं. उनसे पहले ऑस्ट्रेलिया के लिए ब्रेट ली ने हैट्रिक लगाई थी. ब्रेट ली ने 2007 में बांग्लादेश के खिलाफ खेले गए मैच में ऑस्ट्रेलिया के लिए हैट्रिक लगाई थी. एलिसे हेले (9) और एश्ले गार्डनर (17) के आउट होने के बाद मूनी और विलानी ने अपनी अर्धशतकीय पारियों के दम पर टीम को 143 के स्कोर तक पहुंचाया. इसी स्कोर पर विलानी, पूनम यादव की गेंद पर जेमिमाह रोड्रिग्‍स के हाथों लपकी गईं.